Theraflu a tehotenstvo
Dobrý deň, 

Ma užitie jedného theraflu zásadný vplyv na vývoj plodu v 4tt.
Dobrý deň,
Ďakujeme za vašu otázku. Liek TheraFlu chrípka a prechladnutie sa neodporúča užívať počas tehotenstva, keďže pre tento stav nebola klinicky skúšaná jeho bezpečnosť.
Liek TheraFlu obsahuje 3 účinné zložky- paracetamol, kyselinu askorbovú a feniramínium-hydrogén-maleinát. Paracetamol sa považuje sa bezpečný počas tehotenstva, ak je užívaný v čo najnižšej dávke a to len v prípade potreby. Množstvo kyseliny askorbovej obsiahnutej v maximálnej dennej dávke lieku TheraFlu prechladnutie a chrípka sú počas tehotenstva považované za bezpečné. Pre liečivo feniramínium-hydrogén-maleinát nebola stanovená jeho bezpečnosť pre jeho užívanie počas tehotenstva. Vo všeobecnosti sa však odporúča vyhnúť jeho použitiu.
Na základe vyššie uvedených informácii nie je možné vyhodnotiť riziko jednorázového podania lieku TheraFlu chrípka a prechladnutie pre plod počas tehotenstva. Ak máte pochybnosti, obráťte sa na svojho lekára- gynekológa.
Prajem pekný zvyšok dňa.
S pozdravom
Mgr. Tamara Jakúbeková